Opfølgning på forudgående høring mv. - planlægning for dagligvarebutik på 
Jesper Karlsen, Kalundborg 
Sagsfremstilling 
10.    Opfølgning på forudgående høring mv. - planlægning for dagligvarebutik på Tommy Mathiesen 
[adresse], Kalundborg  
                                                                                                                        Åbent 
Sagsnr.: 326-2014-109940     J.nr.: 01.00.00            Eric Christiansen.: 326-2015-120073 
  
[adresse] 
Et flertal i Kommunalbestyrelsen besluttede den 29. oktober 2014 at igangsætte planarbejde for etablering af 
dagligvarebutik på hjørnet af Jesper Karlsen (bilag 1). 
  
Beslutningen tager afsæt i en fornyet anmodning om etablering af dagligvarebutik fremsendt af projektudvikler 
Innovator A/S. Der er tale om en dagligvarebutik på ca. 1.000 m2 med tilhørende parkerings- og udenomsarealer. 
  
I forlængelse af beslutningen har Det Tekniske Område gennemført en foroffentlighed med indkaldelse af idéer og 
forslag til planlægning for dagligvarebutik (bilag 2). Der er modtaget bemærkninger fra Bygningskultur Kalundborg 
(bilag 3a). Foreningen undrer sig over, at en dagligvarebutik på lokaliteten atter er under politisk behandling, jf. 
afslag i 2012. Der udtrykkes bekymring for trafikforholdene i området og der henvises til bestemmelser om 
afstandskrav nærmeste indkøbssted (se behandling af høringssvar i bilag 3b). 
  
Nedenfor beskrives de tre hovedemner som er undersøgt nærmere i forlængelse af Kommunalbestyrelsens 
beslutning, hhv. Oplands- og konsekvensanalyse for placering af dagligvarebutik, [adresse] og vurdering af 
kulturværdi for eksisterende boliger. 
  
Oplands- og konsekvensanalyse for placering af dagligvarebutik 
COWI A/S har efter aftale med Innovator gennemført en oplands- og konsekvensanalyse for placering af ny 
dagligvarebutik på hjørnet af Kåre Dam og [adresse] (bilag 4).  
  
Oplandsanalysen omfatter en vurdering af forbrugspotentialet til de eksisterende butikker i det lokale opland samt til 
en ny butik. Med en forventet omsætning på ca. 30 mio. kr. årligt i en ny dagligvarebutik vil det lokale opland omkring 
butikken have en dækningsgrad på 86 %. Der er tillige foretaget en vurdering af 2026-potentialet, indeholdt lokal 
boligudbygning samt generelt stigende dagligvareforbrug. Samlet set vurderes den nordlige del af Kalundborg at 
have et tilstrækkeligt forbrugsgrundlag til at etablere en ny dagligvarebutik.  
  
Konsekvensanalysen behandler betydningen af en ny dagligvarebutik for den eksisterende detailhandel. 
Vurderingen forudsætter en omsætning for den nye butik på 30 mio. kr. Hvis butikken etableres inden for en kort 
tidshorisont forventes omsætningen at blive hentet fra de eksisterende butikker i Kalundborg, hovedsageligt fra 
butikker i den nordlige del af byen. Under ét vurderer COWI, at omsætningen i bymidtens dagligvarebutikker vil blive 
reduceret med højst 5 %. For så vidt angår afledte konsekvenser for den eksisterende udvalgsvarehandel i bymidten 
forventes på baggrund af analysen en reduktion i omsætning svarende til omsætningen i én mindre 
udvalgsvarebutik. 
  
Analysen bemærker, at en ny dagligvarebutik samlet set kan være med til at styre attraktiviteten af den nordlige del 
af Kalundborg, da omsætningen i højere grad end i dag vil kunne holdes i området, ligesom en stærkere 
dagligvarehandel kan være med til at øge områdets attraktivitet som bosætningsområde. 
  
Det Tekniske Område har qua placeringen på hovedfærdselsåren mod [adresse] efterspurgt betydningen af 
"strøgkunder". Hanne Ravn oplyser hertil, at man ikke har mulighed for at komme med et kvalificeret bud på omsætningen 
fra forbikørende trafik. 
  
[adresse] 
ViaTrafik har efter aftale med Innovator gennemført en trafikanalyse (bilag 5). 
Analysen tager afsæt i situationsplan bilagt den fremsendte anmodning om etablering af dagligvarebutik (jf. bilag 1). 
Den omfatter kapacitetsberegninger for nuværende og fremtidig trafik samt for fremskrivning iht. kommunens 
trafiksikkerhedsplan. Analysen behandler desuden konsekvenser for trafikafviklingen og for trafiksikkerhed. 
  
Kapacitetsberegningen viser, at den nuværende trafikafvikling i krydset Anna Mogensen
Kåre Dam er god. For fremtidig trafik, ved tilstedeværelse af dagligvarebutik, vil vigepligtskrydset kun i 
beskedent omfang være belastet af den øgede trafik genereret af discountbutikken. Det skyldes bl.a. at der iht. 
situationsplanen etableres en venstresvingsbane på Kåre Dam. 
  
Analysen anbefaler samlet tiltag vedr. placering af adgangsvej (længst mulig afstand fra [adresse]), 
synliggørelse af cyklister og forbedring af oversigtsforhold.  
  
Med henblik på at imødekomme analysens anbefalinger samt bemærkninger fra Det Tekniske Område, har 
Innovator fremsendt en ny, revideret situationsplan, der supplerende omfatter ekstra ind-/udkørsel ad [adresse], 
cykelsti langs arealet på Kåre Dam samt venstresvingsforbud ved udkørsel til Kåre Dam (se bilag 6). 
  
Det skal bemærkes, at Innovator tilbyder at afholde samtlige omkostninger forbundet med etablering af trafikale 
tiltag. 
  
Vurdering af kulturværdi for eksisterende boliger 
Det er væsentligt at foretage en vurdering af, hvordan en dagligvarebutik vil påvirke bymiljøet på Kåre Dam. 
Det Tekniske Område har i forlængelse heraf gennemført en vurdering af kulturværdien for de tidligere 
arbejderboliger beliggende på hjørnet af Erik JohansenLerchenfeldvej, og som forudsættes nedrevet ved 
etablering af dagligvarebutik (Bilag 7). Vurderingen har til formål at afdække hvilke arkitektoniske, kulturhistoriske og 
bygningsmæssige virkninger en nedrivning vil medføre. 
  
Konklusionen i vurderingen er, at bebyggelsen besidder en så væsentlig fortælleværdi, dels om byens ekspansion, 
dels som den tidligste repræsentant for nærområdets tidstypiske bygningshistorie, at det vil være et betragteligt 
kulturhistorisk tab, hvis de forsvinder. 
  
Det Tekniske Områdes anbefaling og proces for det videre forløb 
Oplands- og konsekvensanalysen viser, at en ny dagligvarebutik samlet set kan være med til at øge områdets 
attraktivitet som bosætningsområde, samt at påvirkningen af bymidtens dagligvareforretninger vil være begrænset. 
  
I henhold til trafikanalysen skal der gennemføres en række tiltag for at sikre fremkommelighed og trafiksikkerhed. 
Disse tiltag har bygherre tilbudt at gennemføre uden udgift for Kalundborg Kommune. 
  
Vurderingen af kulturværdien viser, at de tre boliger rummer en fortælling om byens udvikling. 
  
Det Tekniske Område vurderer, at fordelene ved etableringen af en dagligvareforretning i forhold til områdets 
forsyning og bosætningsmæssige kvaliteter i det konkrete tilfælde vejer tungere end de kulturhistoriske værdier. Der 
lægges i den forbindelse vægt på, at disse værdier primært kommer til udtryk som en fortælling om byens udvikling, 
samt at der ikke er tale om umistelige arkitektoniske værdier. 
  
Det Tekniske Område anbefaler på den baggrund, at planarbejdet for etablering af en ny dagligvareforretning 
fortsættes, således at der udarbejdes forslag til hhv. kommuneplantillæg og lokalplan. I fortsættelse af 
Kommunalbestyrelsens beslutning af 29. oktober 2014 (jf. bilag 1) anbefaler Det Tekniske Område, at forslaget til 
lokalplan tager afsæt i situationsplan af 9. april 2015, jf. bilag 6. 
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og udviklingsdirektøren indstiller 
  
1. at de indkomne bemærkninger til gennemført foroffentlighed samt resultater af de beskrevne analyser, jf. 
hovedemner a-c, tages til efterretning 
2. at der udarbejdes forslag til tillæg til kommuneplanen 
3. at der udarbejdes forslag til lokalplan, der tager afsæt i situationsplan af 9. april 2015. 
  
ØKONOMISKE KONSEKVENSER 
Sagen har ingen økonomiske konsekvenser for Kalundborg Kommune. 
  
Teknik- og Miljøudvalgets møde den 4. maj 2015: 
Udvalget vedtog ikke at anbefale indstillingen. Daniel Danielsen (V) og Lærke Olsen (O) stemte for at anbefale 
indstillingen. 
Økonomiudvalgets møde den 20. maj 2015: 
4 stemte for teknik- og udviklingsdirektørens indstilling (Tage Kristoffersen, Vivian Iversen og Andreas Thygesen 
(V) samt Birgit Jørgensen (O)). 
  
4 stemte imod teknik- og udviklingsdirektørens indstilling (Kent Lassen (B), Kirsten Lund og Gunnar Friis (A) samt 
Zacharias Hermansen (Ø)). 
  
Casper Karlsen deltog ikke i mødet. 
  
Bilag 
  
  
  
  
  
Kommunalbestyrelsens møde den 26. maj 2015: 
Kommunalbestyrelsen vedtog at godkende teknik- og udviklingsdirektørens indstilling. 
  
15  stemte for (V, undtagen Søren Kjeldsen og James Hansen, samt O og Henry Paulsen fra 
B). 
11  stemte imod (A, Ø og Kent Lassen fra B samt Søren Kjeldsen  og James Hansen fra V). 
  
Nicoline Koch deltog ikke i mødet. 
Bilag 1 - Tidligere politisk behandling, oktober 2014 
326-2015-126955 
Bilag 2 - Foroffentlighed afholdt 2014/2015 
326-2015-131241 
Bilag 3a - Høringssvar til foroffentlighed fra Bygningskultur 
Kalundborg 
326-2015-129564 
Bilag 3b - Behandling af høringssvar fra afholdt foroffentlighed 
326-2015-129565 
Bilag 4 - Oplands- og konsekvensanalyse for ny dagligvarebutik 
326-2015-126957 
Bilag 5 - Marlene Laursen 
326-2015-131256 
Bilag 6 - Revideret situationsplan, dagligvarebutik Tommy Mathiesen 
[adresse] 
326-2015-131263 
Bilag 7 - Vurdering af kulturværdi, eksisterende boliger 
326-2015-131269 
